
	Παρουσίαση βιβλίου

της Βάντας Οικονόμου Κωνσταντίνου

Γιώργος Αρβανιτάκης

Ο καλλιτέχνης, ο παιδαγωγός, ο άνθρωπος 

και μικρής διάρκειας συναυλία
στο Σπίτι της Κύπρου

Το Σπίτι της Κύπρου και οι Εκδόσεις αφή,  παρουσιάζουν, την Πέμπτη 7 Ιουνίου 2018 και ώρα 19:00, το βιβλίο της Βάντας Οικονόμου Κωνσταντίνου, Γιώργος Αρβανιτάκης. Ο καλλιτέχνης, ο παιδαγωγός, ο άνθρωπος,  στο Σπίτι της Κύπρου, Ξενοφώντος 2Α, στο Σύνταγμα.

Για το βιβλίο θα μιλήσει ο Ακαδημαϊκός και  εκδότης Μίμης Σοφοκλέους.

Θα ακολουθήσει μικρής διάρκειας συναυλία με έργα του Fr. Chopin από τους πιανίστες μαθητές  του Γιώργου Αρβανιτάκη και της σχολής του Χριστόδουλος Γεωργιάδης, Διονύσης Μαλλούχος, Νικόλας Κωσταντίνου και Βάντα Οικονόμου Κωνσταντίνου. 

Η Βάντα Οικονόμου Κωνσταντίνου γεννήθηκε στη Λευκωσία. Φοίτησε στο Παγκύπριο Γυμνάσιο Φανερωμένης και στην Ελληνική Μουσική Ακαδημία από όπου απέκτησε Πτυχίο και Δίπλωμα Πιάνου, με καθηγητή τον Γιώργο Αρβανιτάκη. Παρακολούθησε εξειδικευμένα μαθήματα (Master class) με τους Νικόλα Οικονόμου, Χριστόδουλο Γεωργιάδη και Rudolf Kerer. Δίδαξε πολλά χρόνια πιάνο και ως καλλιτέχνης πήρε μέρος σε συναυλίες που διοργανώθηκαν από το Ινστιτούτο Γκαίτε και το Γαλλικό Μορφωτικό Κέντρο. Mε ατομικές συναυλίες στο ενεργητικό της και συμμετοχή σε πολλές άλλες, συνόδευσε πολλούς τραγουδιστές. Παρακολούθησε παιδαγωγικά στο Παιδαγωγικό Ινστιτούτο και το 1995 παρακολούθησε το επιμορφωτικό πρόγραμμα του Ιονίου Πανεπιστημίου με αντικείμενο «Θέματα Μουσικής-Μουσικολογίας-Μουσικής Παιδαγωγικής». Δίδαξε στη Μέση και τη Δημοτική Εκπαίδευση από το 1987 μέχρι το 2008. Το βιβλίο Γιώργος Αρβανιτάκης. Ο καλλιτέχνης, ο παιδαγωγός, ο άνθρωπος, είναι το δεύτερο βιβλίο της.

Η εκδήλωση πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου.

